text: Er der noget vi danskere tar’ for givet,
  så er det demokratiet.
  At rettighederne mine,
  er lig dine og dine og dine.
  De færreste har forstået,
  at den danske stat har formået,
  at lave regler, særregler og sære regler som går udover enhvers forstand,
  og rammer unge, født og opvokset i det danske land.
  Ræk hånden i vejret,
  hvis du fra fødsel dit danske statsborgerskab har erhvervet.
  Mit har jeg arvet,
  desto mere er jeg forarget.
  For var det mig, der fra barnsben af,
  blev nægtet at deltage i den demokratiske sag,
  ja, så ville de tossede regler også mig fælde,
  grundet uddannelse, sabbatår og fartbøde, den danske stat ville mig udmelde.
  
  Ræk nu hånden op,
  hvis du har trådt i spinaten, taget sabbatår eller skiftet job.
  For hvis disse årsager alene var nok,
  kunne vi alle stå uden statsborgerskab som voksen,
  og blive nægtet adgang til stemmeboksen,
  få tildelt et fremmedpas,
  indsnævret vores plads.
  Stop nu denne forskelsbehandling,
  vi vil retfærdighed og forandring.
  Foreningen Os Udenfor er stiftet fordi,
  staten sine forpligtelser går forbi.
  For hvor går man hen når man som 17-årig modtager brevet,
  “din opholdstilladelse er slut og dit forhold til DK afrevet”.
  Oplysning og information,
  der burde gives af den statslige institution,
  formidles istedetfor [sic] af os, en frivillig organisation.
  Vi ønsker som forening slet ikke at eksistere,
  men at staten i stedet for vil eksekvere,
  et demokrati som et demokrati burde være,
  enhver borger i det danske land til ære.
  Stop inflationen,
  i diskriminationen.
  Vi insisterer på et demokrati,
  alle kan deltage i.
  